### Resume

Forslag fra Kurt Bruun, V, vedr. [adresse].

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 8 august 2022 fra Kurt Bruun, V, lyder således:

”Jeg vil gerne have følgende sag med på næste TU-møde:

Udvalget blev ultimo 2022 orienteret om, at Vejdirektoratet havde planlagt at sikre udfordringerne med hhv. vending på [adresse] og venstre sving ad [adresse] i løbet af 2023.

Umiddelbart ser det ikke ud til, at der er optræk til aktivitet på sagen.

Kurt Bruun indstiller:

• at udvalget orienteres om status på sagen

• at udvalget orienteres om, hvilke initiativer forvaltningen har foretaget for at sikre at Vejdirektoratet får udført det nødvendige arbejde snarest muligt

Tak og god aften!

Johnnie Holm"

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Orientering taget til efterretning.